 Iléesẹ ológun Nàìjíríà bẹnu àtẹ lu ìwádìí Amnesty International Awọn ọmọogun ko sinmi fifigba gbaga pẹlu awọn janduku orisirisi ni Naijiria Koda wọn pe fun titi fun titi oriko ajọ naa jakejado Naijiria. Ipe yi ko ṣẹyin iwadi kan ti ajọ naa gbejade to ti sọ wi pe o le ni ẹgbẹrun mẹta eeyan ti wọn ti lugbadi iku latari aawọ laarin awọn agbe ati darandaran ni Naijiria. Ileeṣẹ ologun ninu atẹjade kan lati ọdọ ọgagun Sani Usman to jẹ gabẹnusọ wọn ni niṣe ni ajọ naa n gbero lati tu Naijiria ka. Bíi ẹgbẹrún kan àbọ ènìyàn ni ó ti kú ní Benue láti 2013 Amọ ṣa, ajọ naa ni ko si ootọ ninu nnkan ti ileeṣẹ ologun sọ nipa awọn. Ajọ naa ni ileese ologun ko sapa to lati daa aabo bo awọn eeyan ti wọn si kọ lati ṣe iwadi tabi mu awọn ti wọn fura si wi pe wọn n ṣe iku paniyan. Ninu iwadi ti ajọ naa gbe jadẹ, wọn ni iwadi naa dalori ikọlu awọn agbe ati darandaran to waye lagbegbe ariwa ati gbungbun Naijiria laarin oṣu kini 2016 ati oṣu kẹwa ọdun 2018. Ọpọ awọn afyrasi lọwọ tẹ ti aimọye si jajabọ mọ awọn alaṣẹ lọwọ Wọn salaye pe lẹyin ifọrọwanilẹnuwo pẹlu eeyan to to igba tawọn ṣe, awọn ri wi pe idaji awọn iku naa waye ni ọdun yi nikan. Gẹgẹ bi ohun ti ajọ naa sọ, wọn ni awọn ileto bi mẹrindinlọgọta lawọn de lawọn ilu bi Adamawa,Banue,Kaduna Taraba ati Zamfara lati fi idi ọrọ naa mulẹ. Eyi kii ṣe igba akọkọ ti ajọ Amnesty International ati ileeṣẹ ologun Naijiri ayoo ma gbena woju ara wọn. Losu kọkanla ọdun yi, adele oludari ẹka iroyin ileeṣẹ ologun Naijiria,ọgagun John Agim so wi pe ajọ Amnesty International n gbe iroyin ayederu jade nipa lNaijiria lati le bẹnu atẹ lu. Lai pe yi ni ileeṣẹ ologun fẹsun kan ajọ to n risi itọju ọmọde kaakiri agbaye Unicef pe wọn n ṣe iranwọ fun ikọ Boko Haram. Iye igba ti awọn darandaran ti se ikọlu si Adamawa, Benue, Taraba, Ondo ati Kaduna : Ileeṣẹ ologun orileede Naijiria ti tutọ soke foju gba lori abajade iwadi kan ti ajọ to n tọpinpin ẹtọ ọmọniyan lagbaye, Amnesty International,gbe jade nipa Naijiria. 